สุดช้ำ โจ๋ 16 รับจ้างสาวใหญ่ตีหัวผัวนอกใจ ไม่ได้เงิน-แถมติดคุก
เพื่อนบ้านโจ๋ 16 รับจ้างจากสาวใหญ่ให้ไปตีหัวสามีที่นอกใจ แต่พลั้งมือทุบจนตาย เผยทำงานเสร็จสาวใหญ่รายนี้กลับเบี้ยวไม่ให้เงิน แถมโดนจับฟรี ขณะที่เพื่อนบ้านบอกเป็นเสียงเดียว น้องโอน เป็นเด็กดี เป็นคนซื่อ ไม่มีพิษมีภัย เป็นคนใช้ง่าย ด้าน ตร.หาดใหญ่แจ้งข้อหาสาวผู้ว่าจ้างรายนี้แล้วจากกรณีน้องโอน อายุ 16 ปี ถูกจับกุมดำเนินคดีในข้อหาฆ่าผู้อื่นโดยเจตนา หลังจากที่ได้รับการว่าจ้างจาก นางอรัญญา ทิพย์ทอง อายุ 49 ปี เป็นเงิน 1000 บาทให้ไปตีหัว นายประสพ ฉิมคล้าย อายุ 44 ปี แฟนหนุ่มเพราะโกรธที่แอบไปคบหากับสาวคนใหม่ แต่ปรากฏว่าเกิดพลั้งมือตีแรงเกินไปจนนายประสพ เสียชีวิตเหตุเกิดที่แมนชั่นแห่งหนึ่งย่านถนนราษฎร์อุทิศ อ.หาดใหญ่ จ.สงขลา เมื่อคืนวันที่ 8 ก.พ.ที่ผ่านมา ในขณะที่นางอรัญญา เองก็ทำทีเป็นเสียใจใช้เชือกมัดคอเพื่อฆ่าตัวตายแต่มีคนช่วยเอาไว้ได้และขณะนี้ยังพักรักษาตัวอยู่ที่โรงพยาบาลหาดใหญ่ และถูกออกหมายจับในข้อหาเป็นผู้ใช้ให้ฆ่าผู้อื่นโดยเจตนาล่าสุดวันนี้ (13 ก.พ.) ผู้สื่อข่าวได้ลงพื้นที่บ้าน น้องโอน และได้เจอกับเพื่อนน้องโอนคือ นายชัยฤทธิ์ รักราวี อายุ 49 ปี เล่าให้ฟังว่า ได้สอบถามเหตุการณ์จากน้องโอน ได้เล่าให้ฟังว่า มีผู้หญิงมาจ้างให้ไปทุบหัวคู่กรณี โดยจะมอบเงินให้เป็นค่าจ้าง 2500 บาท เมื่อทำงานสำเร็จ ก็ไม่ได้ให้เงินตามสัญญา แถมโดนจับฟรี ซึ่งเรื่องที่เกิดขึ้นหากเป็นลูกหลานตน ก็คงจะก็เสียใจและน้องโอนเป็นเด็กดี นิสัยดี ใช้ง่าย หลังจากทำเสร็จก็มาบอกเพื่อนบ้านว่า ไปมีเรื่องแล้วยังไปถามร้านอาหารตามสั่งว่า เคยเห็นตนไหม ในส่วนตัวของโอนชาวบ้านได้บอกว่าน้องเป็นคนซื่อๆใช้ง่าย ไม่มีพิษภัยกับใคร และที่ก่อเหตุเพียงเพื่อยากจะได้เงินเท่านั้นขณะที่ผู้สื่อข่าวได้สอบถามเจ้าหน้าที่ตำรวจ สภ.หาดใหญ่ เรื่องของอาการ นางอรัญญา ทิพย์ทอง อายุ 49 ปี นั้น ตอนนี้ทางเจ้าหน้าที่ตำรวจได้จัดชุดตำรวจเฝ้าดูตลอด 24 ชม. และทางโรงพยาบาลหาดใหญ่ ได้ให้ยาระงับประสาท อย่างต่อเนื่องเนื่องจากยังพูดไม่รู้เรื่อง อาการเหมือนคนช็อกกับเหตุการณ์ที่เกิดขึ้น และยังอยู่ในความดูแลของแพทย์ ยังไงสามารถออกจากโรงพยาบาลได้ในตอนนี้ โดยตำรวจได้แจ้งข้อหา เป็นผู้ใช้ให้ฆ่าผู้อื่นโดยเจตนา ซึ่งเจ้าหน้าที่รอให้ผู้ต้องหาอาการดีขึ้นแล้วจะอายัดตัวดำเนินคดี.
เพื่อนบ้านโจ๋ 16 รับจ้างจากสาวใหญ่ให้ไปตีหัวสามีที่นอกใจ แต่พลั้งมือทุบจนตายเผยทำงานเสร็จสาวใหญ่รายนี้กลับเบี้ยวไม่ให้เงิน แถมโดนจับฟรี ขณะที่เพื่อนบ้านบอกเป็นเสียงเดียว น้องโอน เป็นเด็กดี
จับเด็ก16,น้องโอน,รับจ้างตีหัว,จ้างตีหัวแฟน,หาดใหญ่,ข่าวทั่วไป